Accept

Accept er et heavy metal-band fra Solingen, Tyskland som strekker seg tilbake til begynnelsen av 1970-tallet da det ble dannet av Udo Dirkschneider. Det er blitt anerkjent som et av de mer innflytelsesrike tysk band i denne sjangeren og en av gudfedrene til speed metal og europeisk power metal. Det ble oppløst i 1989 og gjenforent i perioden 1993-1996. I 2005 besøkte de festivaler på det som ble kalt en avskjedsturne, men startet likevel opp igjen i 2009.

 Årene uten platekontrakt 
Spiren til Accept var Band X, som vokalisten Udo Dirkschneider startet i 1968 sammen med kameraten Michael Wagener som gitarist.Innledning til intervju med Udo Dirkschneider i Burning Ambulance av Phil Freeman 30. januar 2015 Wagener var ute av bandet lenge før de ga ut noe. Han fikk senere en karriere som plateprodusent, og hadde et samarbeid med Dirkschneider fra 1983 i Double Trouble Productions.ArtistInfo om Double Trouble Productions Wagenener var også involvert med Accept med lydteknikk og miksing på Breaker (1981), Restless and Wild (1982), Balls to the Wall (1983) og Russian Roulette (1986).

Rundt midten av 1970-tallet hadde bandet en mer varig besetning, og funnet navnet Accept fra tittelen på et album av Chicken Shack.Udo Dirkschneider i intervju med Jay Oakley i Just A Rock N Roll Junkie Etter opptreden på festivalen Rock am Rhein i 1976 fikk de platekontrakt. Bandet besto da foruten Dirkschneider av gitaristen Wolf Hoffmann, den eneste som har vært med på alle bandets plateutgivelser, gitaristen Gerhard Wahl, bassisten Peter Baltes, som var med i bandet helt til 2018, og trommeslager Frank Friedrich. Wahl var ute av bandet før debuten ble spilt inn. Friedrich rakk innspillingen, men var ute av bandet for platen kom ut.

 Veien til suksess 
Etter debuten Accept (1979) og oppfølgeren I’m a Rebel (1980), regnes deres tredje album Breaker (1981) som utgivelsen de virkelig viste frem sin egenart, og perioden til og med Russian Roulette (1986) som deres kunstnerisk og kommersielt mest vellykkede.

Accept kapret plassen som oppvarmingsband for Judas Priest under turnéen for deres album Point of Entry (1981),Joe DiVita: «41 Years Ago: Judas Priest Release ‘Point of Entry’» i Loudwire 26. februar 2022 og var med på soundtracket til den tyske ungdomsfilmen Nacht der Wölfe med låter fra Breaker året etter.Oppslag på Nacht der Wölfe (Original Motion Picture Soundtrack) (1982) hos Discogs I 1982 fulgte de opp med Restless and Wild, hvor åpningssporet «Fast as a Shark» var med. Låten skapte litt kontrovers, da den hadde en introduksjon som inneholdt et utdrag fra den gamle, tyske drikkevisa «Ein Heller Und Ein Batzen», som også ble knyttet til Wehrmacht, blant annet kategorisert som «Schlager und Lieder zur NS-Zeit» i arkivene til Universität Osnabrück.Oppslag på «Ein Heller Und Ein Batzen» i Historische Bildpostkarten Sammlung Prof. Dr. Sabine Giesbrecht hos Universität Osnabrück Bandet hadde overhodet ikke en sånn gest i tankene. Plata med låten dukket opp fra samlingen til studioeieren Dieter Dierks' mor, og det er faktisk Dieter Dierks selv som barn som synger på den.«ACCEPT's WOLF HOFFMANN: How We Wrote 'Fast As A Shark'» i Blabbermouth 17. desember 2018 Dierks skulle senere fungere som plateprodusent på to album for Accept.

 Gjenforening med ny vokalist i 2009 
miniatyr|venstre|Uwe Lulis, Wolf Hoffmann og Philip Shouse i 2022Den 26. mars 2009 fikk bandet ny vokalist, amerikaneren Mark Tornillo, som sluttet seg til et gjenforent Accept med Hoffmann, Baltes, Frank og Schwarzmann.www.roadrunnerrecords.com. En EP med to låter, The Abyss, kom ut 5. mai 2010www.metalkingdom.net, og albumet Blood of the Nations kom ut 20. august 2010.www.acceptworldwide.com. Det ble fulgt opp av Stalingrad i 2012. 17. juli 2014 utga Accept sitt tredje album med Tornillo på vokal, Blind rage."Accept to release Blind Rage In July; Cover Artwork Unveiled" på Blabbermouth 2. april 2014'

Frank og Schwarzmann forlot Accept i 2015, og ble erstattet av Uwe Lulis på gitar og Christopher Williams på trommer."Accept announced new guitarist and drummer"  på MetalRockNews 13. april 2015 Lulis spilte i Grave Digger frem til han stiftet bandet Rebellion i 2001.Om Rebellion i Encyclopedia Metallum

Baltes forlot bandet i 2018,"Peter Baltes leaves Accept" av Dave Lifton i Ultimate Classic Rock 27. november 2018 og ble erstattet av Martin Motnik. I november 2019 ble en tredje gitarist med i bandet, Phil Shouse, som har samarbeidet med både Gene Simmons og Ace Frehley, og dessuten er en del av musikkmiljøet i Nashville,"Accept add Gene Simmons Band and Ace Frehley band member Philip Shouse as third guitarist" på Sleaze Roxx 1. november 2019 hvor også Hoffmann holder til.

 Mannskap 
 Nåværende besetning 
 Wolf Hoffmann – gitar
 Uwe Lulis – gitar
 Phil Shouse – gitar
 Martin Motnik – bassgitar
 Mark Tornillo – vokal
 Christopher Williams – trommer

 Tidligere medlemmer 
 Udo Dirkschneider – vokal 1979-1986 og 1993-1996
 Stefan Kaufmann – trommer 1980-1994
 Peter Baltes – bassgitar 1979-2018
 Stefan Schwarzmann – trommer 1994-1995, 2005 og 2009-2014
 Jörg Fischer – gitar på studioinnspillingene 1979–1981 og 1985–1986, samt konsertalbumet Staying a Life
 Frank Friedrich – er kreditert for å ha spilt trommer på debutalbumet, men presenteres ikke som bandmedlem på omslaget (erstattet av Kaufmann innen utgivelsen)
 Michael Cartellone – trommer på Predator og etterfølgende liveinnspilling, men uten å være offisielt medlem av bandet
 David Reece – vokal 1988-1989
 Jan Koemmet – gitar 1981-1982
 Dieter Rubach - bass
 Herman Frank - Gitar 1983, 2005 og 2009-2014
 Jim Stacey – gitar på Eat the Heat

Innen de platedebuterte har Gerhard Wahl og Michael Wagener (senere plateprodusent blant annet for Accept) vært gitarister i bandet.

 Plateutgivelser 
Studioalbum

 1979: Accept
 1980: I'm a Rebel
 1981: Breaker 
 1982: Restless and Wild
 1983: Balls to the Wall
 1985: Metal Heart
 1986: Russian Roulette
 1989: Eat the Heat
 1993: Objection Overruled
 1994: Death Row
 1996: Predator
 2010: Blood of the Nations
 2012: Stalingrad
 2014: Blind Rage
 2017: The Rise of Chaos
 2021: Too Mean to Die
 2024: Humanoid

Konsertalbum og samlealbum

 1985: Best of Accept (samlealbum)
 1986: Best of Accept ...Plus Two Live (samlealbum, utgitt i Hellas)
 1985: Kaizoku-Ban (konsert-minialbum)
 1986: Demons's Night (samleboks med Accept, I'm a Rebel og Restless and Wild)
 1987: Hungry Years (digital remix ved Ian Taylor av tidligere utgitte låter)
 1988: Metal Masters (samlealbum, én utgave bestående av Accept og I'm a Rebel, en annen av I'm a Rebel og Breaker)
 1990: Staying a Life (konsertalbum)
 1990: The Collection (samlealbum)
 1994: Restless – The Best (samlealbum)
 1997: All Areas – Worldwide (konsertalbum)
 2000: Hot and Slow – Classics, Rockers'n'Ballads (samlealbum)
 2001: The Final Chapter (samlealbum) – identisk med All Areas – Worldwide
 2017: Restless and Live: Blind Rage Live in Europe 2015
 2018: Symphonic Terror: Live at Wacken 2017

Singler & EP-er

 1980: «I'm a Rebel»
 1984: «Balls to the Wall»
 1984: «Restless and Wild»
 1985: «Midnight Mover»
 1985: «London Leatherboys» (konsertopptak)
 1986: «Balls to the Wall» (konsertopptak)
 1986: «Screaming for a Love-Bite»
 1989: «Generation Clash»
 1993: «All or Nothing»
 1996: «Hard Attack»
 2002: «Rich and Famous»
 2010: «The Abyss»
 2014: «Stampede»
 2014: «Final Journey»
 2016: «Restless and Wild» (live)
 2017: «The Rise of Chaos»
 2017: «Koolaid»
 2018: «Balls to the Wall» (live)
 2018: «Breaker» (live)
 2019: «Life's a Bitch»
 2020: «The Undertaker»

Videoer & DVD-er
 1990: Staying a Life (VHS)
 2002: Metal Blast from the Past (DVD)

Referanser

Eksterne lenker

 Nettside for bandets nåværende plateselskap
 Accept Lyrics 
 Accept bio – Metallian


Kategori:Tyske speed metal-band
Kategori:Tyske tradisjonell metal-band
Kategori:Band etablert i 1968